মূলমধ্যমককারিকা
মূলমধ্যমককারিকা (সংস্কৃত: मूलमध्यमककारिका, অনুবাদ 'মধ্যপন্থার মূল শ্লোক') হলো মহাযান বৌদ্ধ দর্শনের মাধ্যমক দর্শনের মূল পাঠ্য। এটি ভারতীয় দার্শনিক নাগার্জুন কর্তৃক প্রায় ১৫০ খ্রিস্টাব্দে রচিত হয়েছিল। কিভাবে সমস্ত ঘটনা (ধর্ম) স্বভাব শূন্য তা দেখানোর জন্য গ্রন্থটি পরোক্ষ যুক্তি ব্যবহার করে। বৌদ্ধ দর্শনের ইতিহাসে গ্রন্থটিকে ব্যাপকভাবে অন্যতম প্রভাবশালী ও ব্যাপকভাবে অধ্যয়ন করা গ্রন্থ হিসেবে গণ্য করা হয়। গ্রন্থটি বৌদ্ধ চিন্তাধারার পরবর্তী বিকাশের উপর বড় প্রভাব ফেলেছিল, বিশেষ করে তিব্বতি ও পূর্বএশীয় বৌদ্ধধর্মে।